ตั้งแต่ฝังยามาปจด.มาตลอดไม่เคยหยุดเลยค่ะ แต่มาก่อนหน้านี้3เดือนกว่าๆน่าจะได้ปจด.ก็หยุดหายไปเลยค่ะ แล้วมีอาการตอนนอนคว่ำรู้สึกว่ามีอะไรตอดตุ๊บๆอยู่ในท้อง ทุกครั้งเลยค่ะ และตอนนอนดึกๆก็จะเป็นค่ะ แต่ไม่มีอาการเวียนหัวคลื่นไส้เลยค่ะ แต่มีอารมณ์ขี้หงึดหงิดเหมือนตอนท้องก่อนๆค่ะ ยังไม่ได้ซื้อที่ตรวจครรภ์มาตรวจนะคะ
สวัสดีค่ะ ผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมาอีกประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วและที่พบบ่อย คือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ดังนั้น การที่มีเลือดออกมาตลอดในช่วงแรก และต่อมาประจำเดือนขาดหายไป ถือเป็นผลข้างเคียงของยาฝังคุมกำเนิดที่พบได้ค่ะ ไม่น่าเกิดจากการตั้งครรภ์ เพราะประสิทธิภาพของยาฝังคุมกำเนิดนั้นถือว่าดีมาก มีโอกาสตั้งครรภ์ได้เพียง 0.05% เท่านั้นอย่างไรก็ตาม หากรู้สึกกังวล อาจลองตรวจหาการตั้งครรภ์ดูก็ได้ค่ะ